Na temelju članka 72. Zakona o komunalnom gospodarstvu (Narodne novine broj 68/2018, 110/18 i 32/20) i članka 30. Statuta Općine Čaglin (Službeni glasnik Općine Čaglin broj 2/23) Općinsko vijeće Općine Čaglin na 17. sjednici održanoj 15.prosinca 2023.godine donijelo je

**PROGRAM**

**održavanja komunalne infrastrukture Općine Čaglin za 2023. godinu**

**po I. rebalansu proračuna**

**1. Uvodne odredbe**

1.1. Ovim Programom određuje se održavanje komunalne infrastrukture u 2023. godini na području Općine Čaglin za sljedeće djelatnosti:

1. Redovno i zimsko održavanje nerazvrstanih cesta

2. Održavanje javne rasvjete

3. Održavanje javnih površina i groblja

1.2. Ovim se Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

1.3. Program održavanja komunalne infrastrukture u 2023. godini izrađen je u skladu s predvidivim sredstvima i izvorima financiranja utvrđenih Proračunom Općine Čaglin za 2023. godinu.

**2. Sredstva za ostvarivanje Programa**

2.1. Sredstva za ostvarivanje Programa održavanja komunalne infrastrukture u 2023. godini planirana su u iznosu od 138.150,00 eura, a osigurat će se iz sljedećih izvora:

- komunalna naknada 16.500,00 eur

- ostali prihodi Proračuna Općine Čaglin 81.650,00 eur

- prihod od zakupa poljoprivrednog zemljišta 40.000,00 eur

**3. Održavanje komunalne infrastrukture**

Održavanje komunalne infrastrukture u 2023. godini iz točke 1. ovog Pro grama odnosi se na:

**3.1 Redovno i zimsko održavanje nerazvrstanih cesta**

Pod održavanjem nerazvrstanih cesta podrazumijeva se održavanje površina koje se

koriste za promet po bilo kojoj osnovi i koje su pristupačne većem broju korisnika, a koje nisu

razvrstane ceste u smislu posebnih propisa.

Redovno održavanje čini skup mjera i radnji koje se obavljaju tijekom većeg dijela ili

cijele godine na cestama uključujući i sve objekte i instalacije, sa svrhom održavanja

prohodnosti i tehničke ispravnosti cesta i sigurnosti prometa na njima, a obuhvaćaju:

- saniranje i nasipanje makadamskih cesta i poljskih puteva kamenim materijalom

- sanacija asfaltnih cesta

- uklanjanje oštećenih i napuštenih vozila i drugih stvari s nerazvrstanih cesta,  
- zamjenu, obnavljanje, popravljanje vertikalne i horizontalne signalizacije,

- čišćenje, zamjena i manji popravci otvorenog sustava za oborinsku odvodnju,  
- uklanjanje nepoželjne vegetacije (košenja trave na zemljištu što pripada ulici i drugoj nerazvrstanoj javnoj površini, te uklanjanje granja, grmlja i drugog raslinja iz profila ceste),  
- održavanje prohodnosti u zimskim uvjetima (zimska služba),  
- uklanjanje snijega i leda te posipanje cesta

Potrebna sredstva:

|  |  |
| --- | --- |
| *Redovno održavanje nerazvrstanih cesta* | *40.000,00 eur* |
| *Zimsko održavanje nerazvrstanih cesta* | *500,00 eur* |
| *Uređenje ulice u Ruševu* | *00,00 eur* |
| *Uređenje ulice u Ljeskovici* | *00,00 eur* |
| *Ukupno* | *40.500,00 eur* |
| *Izvor financiranja: zakup poljoprivrednog zemljišta 40.000,00 eur*  *opći prihodi i primici 500,00 eur* | |

**3.2.Održavanje Javne rasvjete**

Pod održavanjem javne rasvjete podrazumijeva se upravljanje i održavanje instalacija javne rasvjete, dekorativne rasvjete za blagdane uključujući podmirivanje troškova električne energije za rasvjetljavanje površina javne namjene i to: upravljanje, održavanje objekata i uređaja javne rasvjete za rasvjetljavanje javnih površina, javnih cesta koje prolaze kroz naselja i nerazvrstanih cesta, troškovi zamjene dotrajalih svjetiljki, zamjena dotrajalih stupova javne rasvjete, zamjena žarulja, grla, prigušnica, te sav potrošni materijal potreban za javnu rasvjetu.

Potrebna sredstva:

|  |  |
| --- | --- |
| *Opskrba električnom energijom za javnu rasvjetu u naseljima*: Milanlug, Čaglin, Stara Ljeskovica, Nova Ljeskovica, Migalovci, Ruševo, Djedina Rijeka, Sapna i Nova Lipovica | *8.000,00 eur*  *Izvori finaciranja: komunalna naknada: 8.000,00eur* |
| *Održavanje javne rasvjete:* Milanlug, Čaglin, Stara Ljeskovica, Nova Ljeskovica, Migalovci, Ruševo, Djedina Rijeka, Sapna i Nova Lipovica | *2.600,00 eur*  *Izvori financiranja: Opći prihodi i primici: 2.600,00 eur* |
| *Prigodno ukrašavanje naselja* | *1.250,00 eur*  *Izvori financiranja: opći prihodi i primici: 1.250,00 eur* |
| *Ukupno* | *9.750,00 eur* |
| *Izvor financiranja: komunalna naknada : 8.000,00 eur*  *opći prihodi i primici : 3.850,00 eur* | |

**3.3.Održavanje javnih (zelenih) površina i groblja**

- redovita košnja javnih i zelenih površina motornom kosilicom i trimerom

- redovita košnja mjesnih groblja motornom kosilicom i trimerom

- sađenje sadnica ukrasnog bilja i drveća na javnim površinama i grobljima,po potrebi

- sakupljanje i odvoz otpada sa javnih površina i groblja

- uništavanje korova herbicidima

- izvođenje ostalih radova prema potrebi

- uklanjanje većih količina otpada-divljih deponija odbačenih od strane nepoznate osobe na javne površine ili zemljište u vlasništvu Općine.

Potrebna sredstva:

|  |  |
| --- | --- |
| *Održavanje javnih površina i groblja* | *81.800,00 eur* |
| *Uređenje groblja u Čaglinu* | *00,00 eur* |
| *Sanacija mrtvačnica* | *4.000,00 eur* |
| *Ukupno* | *85.800,00 eur* |
| *Izvor financiranja: opći prihodi i primici 77.300,00 eur*  *Komunalna naknada 8.500,00 eur* | |

**4.Završne odredbe**

4.1.Radi efikasnije i racionalnije realizacije Programa, općinski načelnik može izvršiti preraspodjelu sredstava između pojedinih rashoda i izdataka utvrđenih ovim Programom.

4.2.Komunalne djelatnosti na području Općine Čaglin mogu obavljati: Komunalac Čaglin d.o.o. ili neke druge pravne ili fizičke osobe na temelju pisanog ugovora o povjeravanju obavljanja komunalnih djelatnosti.

4.3.Ovaj program objavit će se u «Službenom glasniku Općine Čaglin» a stupa na snagu 01. siječnja 2023. godine.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 363-01/23-01/9

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić